লড়েই জিতেছেন সব বাজি। যে রেস্তরাঁয় যখন কাজ করেছেন সেটাকেই দাঁড় করিয়ে দিয়েছেন নিজের পায়ে। নিজেকে প্রমাণ করে বেরিয়ে এসেছেন। একের পর এক নামকরা রেস্তরাঁয় কাজ করেছেন রাজ। ওয়াগামামা, লাস ইগুয়েনা থেকে জিম্মিস। এতদিনে খ্যাতিও হয়েছে। ওয়েলসের মত জায়গায় ওর রান্নার ফ্যান ফলোয়িং তৈরি হয়েছে। বলছিলেন, সোয়ানসি শুধু নয় গোটা ইংল্যান্ডেই একটা সমস্যা আছে, ভারতীয় রান্না বলে যা চলে সেগুলো আসলে কোনওভাবেই ভারতীয় রান্না নয়। অধিকাংশটাই বাংলাদেশের। স্বাদে, গন্ধে, রেসিপিতে অনেক পার্থক্য আছে। যারা সত্যিকারের ভারতীয় খাবার পেতে চান তাদের যাওয়ার কোনও জায়গা নেই। এই শূন্যস্থানটা পূরণ করতেই চাকরি ছেড়ে পুরোদস্তুর উদ্যোগপতি হয়ে উঠলেন রাজ। খুললেন তার স্টার্টআপ রোটি ইন্ডিয়ান টেকঅ্যাওয়ে। ছোট ছোট কিয়স্ক। শহরের বিভিন্ন জায়গায় খুলেছেন। একটা সেন্ট্রাল কিচেন সেখানে রান্না হচ্ছে। রাজ পেয়েছেন তার বন্ধু গোয়ার ছেলে জুয়েলকে। ব্রিটেনে একটু একটু করে নিজের গ্রিপটা শক্ত করেছেন রাজ। নাগরিকত্ব তো পেয়েইছেন। ব্যবসাও বাড়ছে তরতর করে।